Maarika Pähklemäe

**Maarika Pähklemäe** (sündinud 26. jaanuaril 1967) on eesti jurist.

## Elukäik

14-aastaselt töötas suvel karusloomafarmis ja 15-aastaselt Sordiaretusjaamas. 

Ta on lõpetanud Olustvere Sovhoostehnikumi ja 1995. aastal kaugõppes Tartu Riikliku Ülikooli õigusteaduse alal. 2008. aastal lõpetas magistriõpingud Tartu Ülikoolis (diplomitöö "Suveräänsus ruumis. Kas riik vajab suveräänsust?").

Pähklemäe on töötanud Keskkriminaalpolitseis, Justiitsministeeriumi Euroopa Liidu õiguse osakonnas ja M. Mägi Advokaadibüroos juristina.

Ta on alates jaanuarist 2003 ettevõtte M. Pähklemäe & CO Law Office OÜ juhatuse liige.

### Ametitegevus juristina
Tegevjuristina on Maarika Pähklemäe pakkunud juriidilisi konsultatsioone paljudes õigusvaldkondades. Kohtuvaidlustes on ta seisnud inimkaubanduse ohvrite, pedofiilia ohvrite, laenuohvrite ja vägivallaohvrite kaitsel. Ta on nõustanud kliente perekonnaõiguses ning võimaldanud vabatahtlikku eestkostet alaealistele ja puudega inimkaubanduse ohvritele.

### Osalemine poliitikas
Pähklemäe kandideeris 2014. aasta Euroopa Parlamendi valimistel Eestis Eesti Konservatiivse Rahvaerakonna nimekirjas, olemata erakonna liige. Tema poolt hääletas 53 valijat.

Ta kandideeris üksikkandidaadina 2019. aasta Riigikogu valimistel ning sai 2. valimisringkonnas 75 häält.

### Liikmesus ja ühiskondlik tegevus
Maarika Pähklemäe kuulub 11 mittetulundusühingusse

Maarika Pähklemäe on osalenud Eesti Juristide Liidu tasuta õigusabi projektides Tallinna Ringkonnakohtumajas ja Õigusringi projektis. 

Ta on Eesti Naisjuristide Liidu üks algatajaid ja selle juhte. Eesti Naisjuristide Liidu prioriteetide hulka kuulub ohvriks langenud naiste ja laste õiguste kaitse ning võitlus nende vastu suunatud vägivallaga.

Ta oli Eestimaa naisorganisatsioonide esimese naisistungi eestvedaja 14. juunil 2013. 7. märtsil 2014 Rahvusraamatukogus toimunud VI Eestimaa Naiste Naiskongressil oli ta koostöös Eesti Naisliiduga toimkonna juht.
Naiste Häälele antud intervjuu kohaselt on Pähklemäe Eesti Naiste Matkaklubi asutajaliige ning on viinud Eesti Juristide Liidu ja Eesti Naisjuristide Liidu Euroopa Naisjuristide Assotsiatsiooni liikmesuseni ja koostööni.
Lisaks on Pähklemäe Eesti Reservohvitseride Kogu juristide sektsiooni toetajaliige ning teeb koostööd NATO ühinguga. Pähklemäe kuulub alates 2014. aastast Naiskodukaitsesse.
M. Pähklemäe on asutanud ka MTÜ Viimsi Talisuplusklubi Jääring.
Pähklemäe on tegev Viimsi Naiste Tugikeskuses HooliMine. 

Rohkem kui 20 aastat on Maarika Pähklemäe osalenud kas vabatahtlikuna või hangete korras usaldustelefoni Eluliin kriisinõustajana.

2013. aastal oli ta Eesti Ettevõtlike Naiste Assotsiatsiooni Aasta Naise auhinna nominent.

## Tunnustus
*2012 – Eesti Juristide Liidu auhind Aasta Uus Tegija

## Isiklikku
Talle meeldib joosta, tegeleda alpinismi ja talisuplusega.

## Viited

## Välislingid
*M. Pähklemäe & Co Law Office OÜ Facebookis
*Maarika Pähklemäe Instagramis
*Maarika Pähklemäe LinkedInis
*Sissekanne Inforegistris
*E-kataloog ESTER. Maarika Pähklemäe 2008. aasta magistritöö raamatukogukirje
*Kai Maran. Maarika Pähklemäe: ei tasu karta avalduse esitamist 13. oktoober 2017
*Kirsti Vainküla, Seksiäri: kui tööd ei tee, lüüakse maha Eesti Ekspress, 20. oktoober 2011
*Tasuta õigusabi tõi Vene kultuurikeskusesse sadu huvilisi err.ee, 29. veebruar 2012
*Anne-Mari Alver, Edu võti: filosoofia, distsipliin ja koostöö Eesti Ekspress, 2. detsember 2013
*Ajaleht: mehed ähvardavad elatisrahast pääsemiseks isegi naist tappa Õhtuleht.ee, 24. märts 2014
*Maarika Pähklemäe 148 Euroopa Parlamendi valimised 2014, Delfi.ee
*Tiina Jõgeda, Jurist Maarika Pähklemäe: tean kuulsaid naisi, kes ei julge nende vastu tarvitatud vägivallast rääkida Eesti Ekspress, 2. juuni 2021
*ENJL kunstiprojekt inimkaubanduse ja orjapidamise peatamiseks (vt Estonian Women Lawyers Association’s Art Protest: “Stop Human Trafficking”), 26. aprillil 2014
* Naisjuristide ja nende toetajate filmiprojekt (Pink Lawyers Case No 1), Solaris ARTIS kino, 29.11.2014
*Riigikogu Valimisdebatt Mees Pluss N Jüri Pino ja Maarika Pähklemäe, 30. jaanuar 2019
*Jurist Maarika Pähklemäe: olen siin, et toetada naiste solidaarsust, vaadatud 27.01.2024
*Uudis+. Üksikkandidaat Maarika Pähklemäe(08.02.2019), vaadatud 27.01.2024
*I osa! Kutsun Teid jälgima ja kaasa elama Eesti Naisjuristide Liidu korraldatavale suurele rahu debatile, mis toimub täna, 22.02.2019 kell 17.00-19.50 (otseülekanne ENJL FB).